พรรคประชาธิปัตย์

จากวิกิพีเดีย สารานุกรมเสรี

ไปที่: ป้ายบอกทาง, ค้นหา

พรรคประชาธิปัตย์

ผู้นำ

อภิสิทธิ์
เวชชาชีวะ

ประธานที่ปรึกษา

ชวน
หลีกภัย

เลขาธิการ

เฉลิมชัย
ศรีอ่อน[1]

โฆษก

ชวนนท์
อินทรโกมาลย์สุต

นโยบาย

ครอบครัวต้องเดินหน้า
เพิ่มรายได้และลดรายจ่ายด้วยการมอบเบี้ยยังชีพให้แก่ผู้สูงอายุทุกคน
มีไฟฟ้าฟรีให้ผู้ที่ใช้น้อย ตรึงราคาน้ำมันดีเซลและก๊าซหุงต้ม
เพิ่มเงินกู้ยืมเพื่อการศึกษา และจัดการปัญหายาเสพติดอย่างเด็ดขาด
เศรษฐกิจต้องเดินหน้า ยกระดับความเป็นอยู่ด้วยการขึ้นค่าแรงขั้นต่ำ
เพิ่มเงินกำไรในการประกันรายได้เกษตรกร ปรับโครงสร้างหนี้นอกระบบ
ให้เกษตรกรมีที่ทำกิน และมีบำเหน็จบำนาญให้ประชาชนทุกคน ประเทศต้องเดินหน้า
พัฒนาศักยภาพของประเทศด้วยการเร่งจัดกาพลังงานทดแทน
สร้าบงเขตเศรษญกิจเพื่อยกระดับสินค้า มีรถไฟความเร็วสูงเชื่อมกรุงเทพฯ
และภูมิภาค และจัดหาแหล่งน้ำ[2]

คำขวัญ

สจฺจํเว อมตา วาจา
(คำสัตย์แลเป็นวาจาไม่ตาย)

ก่อตั้ง

6
เมษายน พ.ศ.
2489 (65 ปี)

สำนักงานใหญ่

67 ถนนเศรษฐศิริ แขวงสามเสนใน เขตพญาไท
กรุงเทพมหานคร

สีของพรรค

สีฟ้า

สภาผู้แทนราษฎร

159 / 500

เว็บไซต์

http://www.democrat.or.th/

การเมืองไทย
รายชื่อพรรคการเมือง
การเลือกตั้ง

บทความนี้เป็นส่วนหนึ่งหรือเกี่ยวข้องกับ
วิกฤตการณ์การเมืองไทย
พ.ศ. 2548-2554

ชนวนเหตุ

ความไม่สงบในสามจังหวัดชายแดนใต้

รายการเมืองไทยรายสัปดาห์

ระบอบทักษิณ

ปัญหาทุจริตการก่อสร้างสนามบินสุวรรณภูมิ

การขายหุ้นกลุ่มบริษัทชินคอร์ป

ลำดับเหตุการณ์หลัก

ขับไล่ทักษิณจากตำแหน่งนายกฯ

รัฐประหาร
พ.ศ. 2549

คดียุบพรรคการเมือง
พ.ศ. 2549

พันธมิตรฯ
ชุมนุม พ.ศ. 2551

คดียุบพรรคการเมือง
พ.ศ. 2551

เหตุการณ์ความไม่สงบ
เมษายน พ.ศ. 2552

แนวร่วมประชาธิปไตยฯ
ชุมนุม พ.ศ. 2553

คดียุบพรรคประชาธิปัตย์
พ.ศ. 2553

พรรคการเมืองที่เกี่ยวข้อง

พรรคการเมืองใหม่

พรรคกิจสังคม

พรรคชาติไทยพัฒนา

พรรคประชาธิปัตย์

พรรคประชาราช

พรรคเพื่อแผ่นดิน

พรรคเพื่อไทย

พรรคภูมิใจไทย

กลุ่มเพื่อนเนวิน

พรรคมาตุภูมิ

พรรครวมชาติพัฒนา

องค์กร กลุ่มบุคคล
ที่เกี่ยวข้อง

พันธมิตรประชาชนเพื่อประชาธิปไตย

แนวร่วมประชาธิปไตยต่อต้านเผด็จการแห่งชาติ

กลุ่มคนเสื้อน้ำเงิน

กลุ่มประชาชนเพื่อพิทักษ์ชาติ
ศาสน์ กษัตริย์

คณะปฏิรูปการปกครองฯ

คณะมนตรีความมั่นคงแห่งชาติ

การเมืองไทย
• ประวัติศาสตร์ไทย

พรรคประชาธิปัตย์ (อังกฤษ:
Democrat Party - DP, ย่อว่า:
ปชป.) ก่อตั้งเมื่อวันที่ 6
เมษายน พ.ศ. 2489
ตรงกับรัชกาลของ พระบาทสมเด็จพระเจ้าอยู่หัวอานันทมหิดล
เป็นพรรคการเมืองจดทะเบียนที่เก่าแก่ที่สุดของไทยที่ยังดำเนินการอยู่[3]
พรรคมีสมาชิกที่ได้แจ้งต่อนายทะเบียนพรรคการเมืองไว้ จำนวนประมาณ 2,869,363 คน
มีสาขาพรรคจำนวน 190 สาขา[4]

เนื้อหา

1 สัญลักษณ์ของพรรค

2 ประวัติ

2.1 การเลือกตั้งทั่วไป พ.ศ.
2548

2.2 คดียุบพรรคการเมือง พ.ศ.
2549

2.3 หลังรัฐประหารในประเทศไทย พ.ศ. 2549

2.4 รัฐบาลผสม

2.5 คดียุบพรรคประชาธิปัตย์
พ.ศ. 2553

3 ผลงานของพรรคประชาธิปัตย์

4 บุคลากร

4.1 หัวหน้าพรรค

4.2 เลขาธิการพรรคประชาธิปัตย์

4.3 คณะกรรมการบริหารพรรคชุดปัจจุบัน

5 อ้างอิง

6 แหล่งข้อมูลอื่น

[แก้]
สัญลักษณ์ของพรรค

ม.ร.ว.เสนีย์
ปราโมช หัวหน้าพรรคประชาธิปัตย์คนที่สอง ได้บัญญัติชื่อ "พรรคประชาธิปัตย"
โดยมีความหมายว่า "ผู้บำเพ็ญประชาธิปไตย" หรือ "ประชาชนผู้ถืออำนาจอธิปไตย"
และมีชื่อเป็นภาษาอังกฤษว่า Democrat Party โดยหมายจะให้เป็นพรรคของคนจน
เช่นเดียวกับพรรคเดโมแครตของสหรัฐอเมริกา
โดยก่อนหน้าที่จะใช้ชื่อ "ประชาธิปัตย์"
ได้มีกลุ่มบุคคลพยายามจดทะเบียนชื่อพรรคก่อนหน้า ม.ร.ว.เสนีย์
แต่รวบรวมเสียงได้น้อยกว่า จึงจดทะเบียนไม่สำเร็จ[5]
เนื่องจากในปีนั้น
เพิ่งมีกฎหมายจดทะเบียนพรรคการเมืองอย่างเป็นทางการออกมาเป็นครั้งแรก
โดยที่ก่อนหน้านั้น
สถานภาพพรรคการเมืองในประเทศไทยยังไม่มีการจดทะเบียนอย่างเป็นทางการ เพียงแต่กฎหมายให้การรับรองไว้เท่านั้น

สัญลักษณ์ของพรรคเป็นรูปพระแม่ธรณีบีบมวยผม
มีฟ่อนข้าวประดับอยู่เป็นขอบ โดยมีความหมายว่า พระแม่ธรณีบีบมวยผม หมายถึง
การเอาชนะมารหรือความชั่วร้ายต่าง ๆ ฟ่อนข้าว หมายถึง ความอุดมสมบูรณ์
โดยสัญลักษณ์ดังกล่าวมีที่มาจากการที่พรรคประชาธิปัตย์ได้จัดปราศรัยที่สนามหลวงแล้วฝนเกิดตกลงมา
แต่ผู้ที่มาฟังไม่มีใครวิ่งหลบเลย ยังคงนั่งฟังกันต่อ จึงมีผู้ปรารภขึ้นมาว่า
น่าจะใช้สัญลักษณ์เกี่ยวกับน้ำ ต่อมานายควงได้จัดรถช่วยเหลือประชาชนที่ประสบภัยน้ำท่วมที่ภาคเหนือ
ที่ข้างรถตู้คันหนึ่งมีสัญลักษณ์รูปพระแม่ธรณีบีบมวยผมติดอยู่
จึงนำมาใช้เป็นสัญลักษณ์พรรค

สีประจำพรรค คือ สีฟ้า
มีความหมายถึง อุดมการณ์อันบริสุทธิ์

[แก้]
ประวัติ

ดูบทความหลักที่ ประวัติการทำงานของพรรคประชาธิปัตย์

นายควง
อภัยวงศ์ ได้ก่อตั้งพรรคประชาธิปัตย์ขึ้นเมื่อ 5
เมษายน พ.ศ. 2489[5]
โดยการประชุมรวมตัวกันของนักการเมืองกลุ่มหนึ่งที่บริษัทของนายควง ที่ย่านเยาวราช
แต่ทางพรรคถือเอาวันที่ 6 เมษายน เป็นวันก่อตั้งพรรค เพื่อให้ตรงกับวันจักรี
มีวัตถุประสงค์เพื่อเป็นฝ่ายค้านคานอำนาจของ นายปรีดี
พนมยงค์[5]
ต่อมานายปรีดีลาออกจากตำแหน่งนายกรัฐมนตรี หลังถูกกดดันจากกรณีสวรรคต
ร.8 และรัฐสภาลงคะแนนให้ พล.ร.ต.ถวัลย์
ธำรงนาวาสวัสดิ์ ผู้ใกล้ชิดนายปรีดี ขึ้นเป็นนายกรัฐมนตรีสืบต่อ

ในช่วงปี พ.ศ. 2489
ที่ประชาธิปัตย์เป็นฝ่ายค้าน มีการอภิปรายไม่ไว้วางใจ พล.ร.ต.ถวัลย์ ยาวนานถึง 7
วัน 7 คืนติดต่อกัน รวมถึงการหาเสียงในเดือนสิงหาคมด้วย [5]
ต่อมาเมื่อวันที่ 8
พฤศจิกายน พ.ศ. 2490
รัฐบาล พล.ร.ต.ถวัลย์ ถูกนายทหารฝ่ายจอมพล ป. ที่นำโดย พล.ท.ผิน
ชุณหะวัณ ทำรัฐประหารยึดอำนาจ
นายควงได้รับแต่งตั้งเป็นนายกรัฐมนตรีรักษาการ
และมีการเลือกตั้งทั่วไปขึ้นเมื่อวันที่ 29
มกราคม พ.ศ. 2491
ผลการเลือกตั้งพรรคประชาธิปัตย์ได้คะแนนเสียงมากที่สุดจึงได้เป็นแกนนำจัดตั้งรัฐบาลครั้งแรก

หลังจากนั้นพรรคประชาธิปัตย์ได้เป็นแกนนำจัดตั้งรัฐบาลอีก 6 ครั้งจนถึงปัจจุบัน
คือในปี พ.ศ. 2518, 2519 (2 ครั้ง) , 2535, 2540 และ 2551 ได้เป็นพรรคร่วมรัฐบาล 4
ครั้ง และเป็นพรรคฝ่ายค้านอีกรวม 16 ครั้ง โดยเป็นพรรคที่ได้รับเสียงข้างมากในกรุงเทพมหานครทันที
และครองจำนวนที่นั่งในกรุงเทพมหานครจนถึงปี พ.ศ. 2522
ทั้งนี้ ประชาธิปัตย์ยังเป็นพรรคแรกที่หาเสียงด้วยวิธีการปราศรัยด้วย
โดยเริ่มใช้ตั้งแต่การเลือกตั้งในเดือนสิงหาคมปี พ.ศ. 2489[5]

ในปี พ.ศ. 2550 พรรคประชาธิปัตย์ได้จัดทำ "โครงการยุทธศาสตร์ประเทศไทย"
(Thailand Strategy Project หรือ TSP) ขึ้น โดยมี นายอลงกรณ์
พลบุตร รองหัวหน้าพรรค เป็นผู้รับผิดชอบโครงการ เพื่อรวบรวมข้อมูลทางวิชาการใน
19 ยุทธศาสตร์หลัก ใช้เป็นฐานข้อมูลในการพัฒนานโยบายของพรรคประชาธิปัตย์
และจัดทำเป็นแผนยุทธศาสตร์ในการพัฒนาประเทศ
รวมทั้งเพื่อแลกเปลี่ยนทรรศนะกับชุมชนวิชาการและประชาชนที่สนใจทั่วไป
ผ่านทางเว็บไซต์ http://www.thailandstrategy.com/ และเอกสารเผยแพร่ของโครงการ

ในปี พ.ศ. 2551 ภายหลังการจัดตั้งรัฐบาลของนายสมัคร
สุนทรเวช ทำให้พรรคประชาธิปัตย์ มีสถานะเป็น "พรรคฝ่ายค้านพรรคเดียว"
เป็นครั้งแรกในประวัติศาสตร์การเมืองไทย นายอภิสิทธิ์
เวชชาชีวะ หัวหน้าพรรคประชาธิปัตย์และผู้นำฝ่ายค้าน ได้ประกาศจัดตั้ง คณะรัฐมนตรีเงา
ขึ้นตรวจสอบการบริหารงานของรัฐบาลและนำเสนอแนวทางการบริหารประเทศ
ควบคู่ไปกับการบริหารงานของรัฐบาล ตามรูปแบบรัฐบาลเงาในระบบเวสต์มินสเตอร์ของประเทศอังกฤษ
ขึ้นเมื่อวันที่ 8 กุมภาพันธ์ พ.ศ. 2551[6]

ต่อมามีการเปลี่ยนแปลงทางการเมืองหลัง พรรคพลังประชาชน
ถูกพิพากษายุบพรรคจาก คดียุบพรรคการเมือง
พ.ศ. 2551 ทำให้ นายสมชาย
วงศ์สวัสดิ์ พ้นจากตำแหน่งนายกรัฐมนตรี
เกิดการเปลี่ยนขั้วทางการเมืองทำให้พรรคประชาธิปัตย์ได้เป็นพรรคแกนนำในการจัดตั้งรัฐบาล
โดยมีนายอภิสิทธิ์
เวชชาชีวะ หัวหน้าพรรค ดำรงตำแหน่ง นายกรัฐมนตรี
คนที่ 27 ของประเทศไทย จาก การลงมติเลือกนายกรัฐมนตรี
ของสภาผู้แทนราษฎร เมื่อวันที่ 15
ธันวาคม พ.ศ. 2551

[แก้]
การเลือกตั้งทั่วไป พ.ศ. 2548

ดูบทความหลักที่ การเลือกตั้งสมาชิกสภาผู้แทนราษฎรในประเทศไทย
พ.ศ. 2548

โปสเตอร์หาเสียงของพรรคประชาธิปัตย์ ในการเลือกตั้ง
พ.ศ. 2548

พรรคประชาธิปัตย์เป็นพรรคที่มีคะแนนเสียงอันดับสองในสภาผู้แทนราษฎร
โดยมีจำนวนที่นั่ง 96 ที่นั่ง (จากทั้งหมด 500 ที่นั่ง)
มีฐานเสียงใหญ่อยู่ที่ภาคใต้ ใน การเลือกตั้งสมาชิกสภาผู้แทนราษฎรในไทย
พ.ศ. 2548 พรรคประชาธิปัตย์ได้เสียงจากภาคใต้ถึง 52 ที่นั่งจาก 54 ที่นั่ง
อย่างไรก็ตามพรรคไม่ได้รับการสนับสนุนมากนักในส่วนอื่น ๆ ของประเทศ
(ยกเว้นในเขตกรุงเทพมหานคร ที่คะแนนเสียงแปรผันไปตามสถานการณ์ทางการเมืองแต่ละสมัย
ในการเลือกตั้ง พ.ศ. 2548 พรรคฯ ได้เสียงจากกรุงเทพเพียง 4 ที่นั่ง จาก 37 ที่นั่ง
โดยที่พรรคคู่แข่งคือ พรรคไทยรักไทย
ได้ถึง 32 ที่นั่ง) ลักษณะเช่นนี้เหมือนกับพรรคเสรีนิยมของสหราชอาณาจักรที่ผู้สนับสนุนอย่างเหนียวแน่นส่วนใหญ่จะอยู่ในแคว้นสก็อตแลนด์
คือเป็นลักษณะภูมิภาคนิยม
ดังจะเห็นได้ชัดเจนจากภาคตะวันออกเฉียงเหนือ ที่มีจำนวนที่นั่งในสภาผู้แทนสูงถึง
136 ที่นั่ง แต่พรรคได้รับเลือกเพียง 2 ที่นั่งเท่านั้น

ในการเลือกตั้งทั่วไปเมื่อวันที่ 6 กุมภาพันธ์ 2548
พรรคประชาธิปัตย์ได้รับคะแนนเสียงสนับสนุน จากประชาชนทั่วประเทศ
ในระบบบัญชีรายชื่อจำนวน 7,210,742 เสียง

โดยการเลือกตั้งทั่วไปเมื่อวันที่ 6 กุมภาพันธ์ 2548 นั้น
พรรคประชาธิปัตย์ได้ใช้แนวทางการหาเสียงว่า "เลือกให้ถึง 201 ที่นั่ง" และ
"ทวงคืนประเทศไทย" อันเนื่องจากต้องการสัดส่วนที่นั่งในสภาฯให้ถึง
200 ที่ เพื่อที่ต้องการจะเปิดอภิปรายไม่ไว้วางใจนายกรัฐมนตรีได้ตามรัฐธรรมนูญฉบับปี
พ.ศ. 2540 นั่นเอง

หลังการเลือกตั้งพรรคประชาธิปัตย์ได้ตำแหน่งประธานคณะกรรมาธิการ 6 คณะ คือ

คณะกรรมาธิการการตำรวจ มี นายนิพิฏฐ์
อินทรสมบัติ ส.ส.พัทลุง เป็นประธาน

คณะกรรมาธิการพัฒนาการเมือง มี นายนคร
มาฉิม ส.ส.พิษณุโลก เป็นประธาน

คณะกรรมาธิการการพัฒนาเศรษฐกิจ มี นายประเสริฐ
พงษ์สุวรรณศิริ ส.ส.ยะลา เป็นประธาน

คณะกรรมาธิการติดตามมติสภา มี นายวินัย
เสนเนียม ส.ส.สงขลา เป็นประธาน

คณะกรรมาธิการการยุติธรรมและสิทธิมนุษยชน มี นายสุวโรช
พะลัง ส.ส.ชุมพร เป็นประธาน

คณะกรรมาธิการการสาธารณสุข มี นายธีระ
สลักเพชร ส.ส.ตราด เป็นประธาน

[แก้]
คดียุบพรรคการเมือง พ.ศ. 2549

ดูบทความหลักที่ คดียุบพรรคการเมือง
พ.ศ. 2549

ช่วงวิกฤตการณ์การเมืองในประเทศไทย
พรรคประชาธิปัตย์ร่วมกับพรรคร่วมฝ่ายค้านเดิมอีก 2 พรรค คือ พรรคชาติไทย
และ พรรคมหาชน
คว่ำบาตรการเลือกตั้งเมื่อวันที่
2 เมษายน พ.ศ. 2549 ด้วยการไม่ส่งผู้สมัครลงเลือกตั้ง โดยมีเหตุผลว่ารัฐบาล
พ.ต.ท.ทักษิณ ชินวัตร ยุบสภา โดยไม่ชอบธรรม
และต่อมามีคำวินิจฉัยของศาลให้การเลือกตั้ง 2 เมษายน พ.ศ. 2549 เป็นโมฆะ เนื่องจาก
กกต. จัดการเลือกตั้งไม่ถูกต้องตามกฎหมาย เช่น
มีการหันคูหาเลือกตั้งที่ทำให้การลงคะแนนไม่เป็นการลงคะแนนลับ

ในช่วงเวลาเดียวกันพรรคประชาธิปัตย์ได้ทำการฟ้องร้องต่อ คณะกรรมการการเลือกตั้ง
(กกต.) ในขณะนั้น ให้ดำเนินคดียุบพรรคไทยรักไทย
เนื่องจากกระทำผิดกฎหมายเลือกตั้ง โดยมีการจ้างพรรคเล็กลงสมัครรับเลือกตั้ง
เพื่อหลีกเลี่ยงเกณฑ์ร้อยละ 20 ตามกฎหมาย
และพรรคประชาธิปัตย์มีพยานบุคคลจากพรรคเล็กยืนยัน
แต่ต่อมาพยานดังกล่าวได้กลับคำให้การกลางคัน
และพรรคไทยรักไทยที่เป็นผู้ต้องหาในคดีกลับฟ้องร้องต่อ กกต. ให้ยุบพรรคประชาธิปัตย์
โดยกล่าวหาว่ามีการจ้างพรรคเล็กให้ใส่ร้ายพรรคไทยรักไทย
และมีพฤติกรรมที่เป็นการล้มล้างการปกครองระบอบประชาธิปไตย
จึงมีการนำคดีขึ้นสู่กระบวนการพิจารณาของศาลรัฐธรรมนูญ

ต่อมาภายหลังการ รัฐประหารในวันที่
19 กันยายน พ.ศ. 2549 โดย คปค.
ทำให้ศาลรัฐธรรมนูญสิ้นสุดลงพร้อมกับรัฐธรรมนูญแห่งราชอาณาจักรไทย
พุทธศักราช 2540 และมีคณะตุลาการรัฐธรรมนูญขึ้นตามรัฐธรรมนูญชั่วคราว
พ.ศ. 2549 ประกอบด้วยตัวแทนฝ่ายตุลาการคือ ประธานศาลฎีกา
และประธานศาลปกครองสูงสุด
เป็นต้น รับโอนอรรถคดีจากศาลรัฐธรรมนูญมาดำเนินการพิจารณาคดีต่อไป จนกระทั่งวันที่
30
พฤษภาคม พ.ศ. 2550
คณะตุลาการรัฐธรรมนูญมีคำวินิจฉัยให้ยกคำร้องในส่วนพรรคประชาธิปัตย์ และมีมติให้ยุบ
พรรคไทยรักไทยและพรรคเล็กที่ถูกฟ้องร่วมในคดี
และวินิจฉัยให้ตัดสิทธิเลือกตั้งกรรมการบริหารพรรคไทยรักไทยและพรรคเล็กทั้งหมด
เป็นเวลา 5 ปี
เนื่องจากเป็นที่ประจักษ์ว่ากรรมการบริหารพรรคไทยรักไทยจ้างพรรคเล็กลงสมัครรับเลือกตั้งจริง
และขณะเดียวกันไม่มีหลักฐานชี้ชัดว่าพรรคประชาธิปัตย์จ้างพรรคเล็กให้ใส่ร้ายพรรคไทยรักไทยหรือมีพฤติกรรมล้มล้างการปกครองตามฟ้องแต่อย่างใด

[แก้]
หลังรัฐประหารในประเทศไทย พ.ศ. 2549

หลังการรัฐประหาร 19 กันยายน พ.ศ. 2549
พรรคประชาธิปัตย์ถูกงดกิจกรรมทางการเมืองชั่วคราว จนกระทั่งได้มีกำหนดการเลือกตั้งในปี
พ.ศ. 2550 ซึ่งพรรคประชาธิปัตย์ได้เสนอนโยบายบริหารประเทศชื่อว่า "วาระประชาชน"
ใจความสำคัญว่า "ประชาชนต้องมาก่อน" ในการรณรงค์เลือกตั้ง
โดยได้เสนอต่อสาธารณะนับตั้งแต่เดือนเมษายน พ.ศ. 2549 มีกลุ่มนโยบาย 4
หัวข้อใหญ่

ผลการเลือกตั้งเมื่อวันที่
23 ธันวาคม พ.ศ. 2550 ปรากฏว่าพรรคประชาธิปัตย์ได้อันดับ 2 รวม 165 ที่นั่ง
รองจากพลังประชาชนได้คะแนนอันดับ
1 ที่ได้ 232 ที่นั่ง โดยพรรคประชาธิปัตย์แบ่งตามภาคได้ดังนี้

เขตพื้นที่

จำนวนที่นั่ง

ได้

กรุงเทพมหานคร

36

27

กลาง

98

35

ตะวันออกเฉียงเหนือ

135

5

ใต้

56

49

เหนือ

75

16

สัดส่วน

80

33

รวม

480

165

พรรคพลังประชาชนได้เป็นแกนนำจัดตั้งรัฐบาลผสม
ร่วมกับพรรคการเมืองอื่น ๆ คือ พรรคเพื่อแผ่นดิน
พรรคชาติไทย
พรรครวมใจไทยชาติพัฒนา
พรรคมัชฌิมาธิปไตย
และพรรคประชาราช
โดยมีพรรคประชาธิปัตย์เป็นพรรคฝ่ายค้านพรรคเดียวเป็นครั้งแรกในประวัติศาสตร์การเมืองไทย[ต้องการอ้างอิง]

อภิสิทธิ์ เวชชาชีวะ หัวหน้าพรรค ในฐานะผู้นำฝ่ายค้าน ได้ประกาศจัดตั้ง "รัฐบาลเงา"
หรือ "ครม.เงา"
เพื่อตรวจสอบการบริหารงานของรัฐบาลและนำเสนอแนวทางการบริหารประเทศควบคู่ไปกับการบริหารงานของรัฐบาล
ตามรูปแบบ "คณะรัฐมนตรีเงา" ใน "ระบบเวสมินสเตอร์"
ของอังกฤษขึ้นเป็นครั้งแรกเมื่อวันที่ 8 กุมภาพันธ์ พ.ศ. 2551[7]
โดยมีเว็บไซต์ http://www.shadowdp.com/ ในการเผยแพร่การปฏิบัติหน้าที่ของ
ครม.เงา

[แก้]
รัฐบาลผสม

ส่วนนี้รอเพิ่มเติมข้อมูล
คุณสามารถช่วยวิกิพีเดียไทยได้โดยการเพิ่มเติมข้อมูลในส่วนนี้

[แก้]
คดียุบพรรคประชาธิปัตย์ พ.ศ. 2553

ดูบทความหลักที่ คดีระหว่างนายทะเบียนพรรคการเมือง
กับพรรคประชาธิปัตย์ (2553)

อภิชาต
สุขัคคานนท์ นายทะเบียนพรรคการเมือง
ได้ยื่นคำร้องต่อศาลรัฐธรรมนูญ
กล่าวหาว่า ใน พ.ศ. 2548
พรรคประชาธิปัตย์ได้รับเงินบริจาค จำนวนสองร้อยห้าสิบแปดล้านบาท จาก บริษัททีพีไอ
โพลีน จำกัด (มหาชน) แต่ไม่แจ้งคณะกรรมการการเลือกตั้ง
ทราบ และใช้จ่ายไปโดยผิดวัตถุประสงค์ของกฎหมาย ซึ่งเงินจำนวนยี่สิบเก้าล้านบาท
ที่คณะกรรมการการเลือกตั้งจัดสรรให้จากกองทุนเพื่อการพัฒนาพรรคการเมือง
ขัดต่อ พระราชบัญญัติประกอบรัฐธรรมนูญว่าด้วยพรรคการเมือง
พ.ศ. 2541 มาตรา 66 อนุมาตรา (2) และ (3)
จึงขอให้ศาลมีคำสั่งยุบพรรคประชาธิปัตย์
และตัดสิทธิเลือกตั้งของหัวหน้าและกรรมการบริหารพรรคประชาธิปัตย์ ตาม พระราชบัญญัติประกอบรัฐธรรมนูญว่าด้วยพรรคการเมือง
พ.ศ. 2550 มาตรา 98[8][9]

คดีนี้ ศาลรัฐธรรมนูญมีคำวินิจฉัยเมื่อวันที่ 29 พฤศจิกายน 2553
ด้วยมติสี่ต่อสองว่า
กฎหมายกำหนดให้ผู้ร้องยื่นคำร้องมาภายในสิบห้าวันนับแต่วันที่ปรากฏแก่ตนว่าผู้ถูกร้องฝ่าฝืนกฎหมายอันเป็นเหตุให้ถูกยุบได้
มว่า ผู้ร้องยื่นคำร้องมาล่วงระยะเวลาสิบห้าวันดังกล่าวนี้
จึงไม่ชอบที่จะพิจารณาวินิจฉัยคำร้องสืบไป และให้ยกคำร้อง[10]

[แก้]
ผลงานของพรรคประชาธิปัตย์

จัดตั้ง กระทรวงแรงงานและสวัสดิการสังคม
ขึ้นเมื่อวันที่ 23
กันยายน พ.ศ. 2536
ในรัฐบาล นายชวน
หลีกภัย (ครม.
คณะที่ 50 (23 ก.ย.35 - 13 ก.ค.38))

จัดทำโครงการขยายถนน 4 ช่องทางจราจรไปทั่วทุกภูมิภาคเป็นครั้งแรก
ตามนโยบายหลักของรัฐบาลชวน 1 ที่ขยายถนน 4 ช่องทางจราจรจากกรุงเทพฯ
ไปภาคเหนือถึงเชียงราย ไปภาคอีสานถึงหนองคาย ไปภาคตะวันออกถึงตราด
และไปภาคใต้ถึงนราธิวาส
โครงการเสร็จสิ้นโดยสมบูรณ์และได้ใช้เป็นเส้นทางคมนาคมหลักของประเทศจนถึงปัจจุบัน

จัดทำโครงการทางหลวงพิเศษระหว่างเมือง (มอเตอร์เวย์)
สายแรกของประเทศไทยคือ ถนนมอเตอร์เวย์
กรุงเทพฯ-ชลบุรี โดยอนุมัติและเริ่มก่อสร้างในสมัยรัฐบาลชวน 1 เมื่อปี พ.ศ.
2537 และเปิดใช้งานได้เมื่อวันที่ 1 ธันวาคม พ.ศ. 2541 ในสมัยรัฐบาลชวน 2

จัดทำ พระราชบัญญัติสภาตำบลและองค์การบริหารส่วนตำบล
พ.ศ. 2537 ในรัฐบาล นายชวน
หลีกภัย (ครม.
คณะที่ 50 (23 ก.ย.35 - 13 ก.ค.38))
ทำให้มีการจัดตั้งองค์กรปกครองส่วนท้องถิ่นรูปแบบใหม่
ที่เป็นการกระจายอำนาจและงบประมาณสู่ท้องถิ่นทั่วประเทศ คือ “องค์การบริหารส่วนตำบล”
หรือ อบต. ต่อเนื่องมาถึงปัจจุบัน

จัดตั้ง กองทุนเงินให้กู้ยืมเพื่อการศึกษา (กยศ.) โดย รัฐบาล นายชวน
หลีกภัย (ครม.
คณะที่ 50 (23 ก.ย.35 - 13 ก.ค.38))
มีมติเห็นชอบในหลักการโครงการจัดตั้งกองทุนเงินให้กู้ยืมเพื่อการศึกษา
เมื่อวันที่ 28 มีนาคม 2538 และต่อมาได้จัดทำ
พระราชบัญญัติกองทุนเงินให้กู้ยืมเพื่อการศึกษา พ.ศ. 2541 ขึ้นในรัฐบาลชวน 2 (ครม.
คณะที่ 53 (14 พ.ย.40 - 9 พ.ย.43))

จัดทำ พระราชบัญญัติการศึกษาแห่งชาติ
พ.ศ. 2542 ในรัฐบาล นายชวน หลีกภัย (ครม.
คณะที่ 53 (14 พ.ย.40 - 9 พ.ย.43)) ซึ่งเป็น
พระราชบัญญัติการศึกษาแห่งชาติฉบับแรกของไทย
ที่มอบสิทธิในการได้รับการศึกษาขั้นพื้นฐานไม่น้อยกว่าสิบสองปีแก่เยาวชนไทย
โดยรัฐจะต้องจัดให้ทั่วถึงและมีคุณภาพโดยไม่เก็บค่าใช้จ่าย
พระราชบัญญัติดังกล่าวจัดทำจนสำเร็จโดยการกำกับดูแลของ นายอภิสิทธิ์
เวชชาชีวะ รัฐมนตรีประจำสำนักนายกรัฐมนตรี ที่กำกับดูแล
สำนักงานคณะกรรมการการศึกษาแห่งชาติ ในขณะนั้น

จัดตั้งโรงพยาบาลประจำอำเภอทั่วประเทศ

[แก้]
บุคลากร

[แก้]
หัวหน้าพรรค

รายนามหัวหน้าพรรคประชาธิปัตย์
ตั้งแต่อดีตจนถึงปัจจุบัน

ลำดับ

รูป

รายนาม

เริ่มวาระ

สิ้นสุดวาระ

ตำแหน่งสำคัญ

1

พันตรี
ควง อภัยวงศ์
(17
พฤษภาคม พ.ศ.
2445 - 15
มีนาคม พ.ศ.
2511)

พ.ศ.
2489

15
มีนาคม พ.ศ.
2511 (ถึงแก่อสัญกรรม)

• อดีตนายกรัฐมนตรี
4 สมัย

2

หม่อมราชวงศ์เสนีย์
ปราโมช
(26
พฤษภาคม พ.ศ.
2448 - 28
กรกฎาคม พ.ศ.
2540)

พ.ศ.
2511

26
พฤษภาคม พ.ศ.
2522

• อดีตนายกรัฐมนตรี
4 สมัย

3

พันเอก
(พิเศษ) ถนัด คอมันตร์
(9
กุมภาพันธ์ พ.ศ.
2457 — )

26
พฤษภาคม พ.ศ.
2522

3
เมษายน พ.ศ.
2525

• อดีตรองนายกรัฐมนตรี
•
อดีตรัฐมนตรีว่าการกระทรวงการต่างประเทศ
•
ผู้ร่วมก่อตั้งสมาคมอาเซียน

4

นายพิชัย
รัตตกุล
(16
กันยายน พ.ศ.
2469 — )

3
เมษายน พ.ศ.
2525

26
มกราคม พ.ศ.
2534

• อดีตรองนายกรัฐมนตรี
• อดีตรัฐมนตรีว่าการกระทรวงการต่างประเทศ
3 สมัย
• อดีตประธานรัฐสภาและประธานสภาผู้แทนราษฎร

5

นายชวน
หลีกภัย
(28
กรกฎาคม พ.ศ.
2481 — )

26
มกราคม พ.ศ.
2534

4
พฤษภาคม พ.ศ.
2546

• อดีตนายกรัฐมนตรี
2 สมัย
• อดีตรมต.หลายกระทรวง

6

นายบัญญัติ
บรรทัดฐาน
(7
กันยายน พ.ศ.
2485 — )

20
เมษายน พ.ศ.
2546

8
มกราคม พ.ศ.
2548 (ลาออก)

• อดีตรองนายกรัฐมนตรี
• อดีตรมต.หลายกระทรวง

7

นายอภิสิทธิ์
เวชชาชีวะ
(3
สิงหาคม พ.ศ.
2507 — )

5
มีนาคม พ.ศ.
2548

ยังอยู่ในตำแหน่ง

• อดีตนายกรัฐมนตรีคนที่27
•
อดีตรัฐมนตรีประจำสำนักนายกรัฐมนตรี
•
ผู้นำฝ่ายค้านในสภาผู้แทนราษฎร 3 สมัย
* อดีต อาจารย์คณะเศรษฐศาสตร์
มหาวิทยาลัยธรรมศาสตร์

อภิสิทธิ์ เวชชาชีวะ หัวหน้าพรรคคนปัจจุบัน
รับพวงมาลัยดอกดาวเรืองจากกลุ่มผู้สนับสนุน
ในวันรับสมัครผู้สมัครเลือกตั้งวันแรก ในการเลือกตั้ง
ปี พ.ศ. 2550 ที่สนามกีฬาไทย-ญี่ปุ่น
ดินแดง

[แก้]
เลขาธิการพรรคประชาธิปัตย์

เฉลิมชัย ศรีอ่อน
เลขาธิการพรรคคนปัจจุบัน

ดูบทความหลักที่ รายนามเลขาธิการพรรคประชาธิปัตย์

[แก้]
คณะกรรมการบริหารพรรคชุดปัจจุบัน

ในวันที่ 6
สิงหาคม พ.ศ. 2554
ที่โรงแรมมิราเคิล แกรนด์
ทางพรรคได้จัดประชุมใหญ่เพื่อคัดเลือกผู้บริหารพรรคชุดใหม่ ภายหลังการเลือกตั้งทั่วไปในวันที่
3 กรกฎาคม ปีเดียวกัน ปรากฏว่าผลการคัดเลือก มีคณะกรรมการบริหารพรรคทั้งหมด 19
คน ได้แก่

นายอภิสิทธิ์
เวชชาชีวะ หัวหน้าพรรค

นายอภิรักษ์
โกษะโยธิน รองหัวหน้าพรรค

นายชำนิ
ศักดิเศรษฐ์ รองหัวหน้าพรรค

นายจุติ
ไกรฤกษ์ รองหัวหน้าพรรค

นางศิริวรรณ
ปราศจากศัตรู รองหัวหน้าพรรค ภาคเหนือ

นายอิสสระ
สมชัย รองหัวหน้าพรรค ภาคตะวันออกเฉียงเหนือ

นายกรณ์
จาติกวณิช รองหัวหน้าพรรค กรุงเทพมหานคร

นายอลงกรณ์
พลบุตร รองหัวหน้าพรรค ภาคกลาง

นายถาวร
เสนเนียม รองหัวหน้าพรรค ภาคใต้

นายเฉลิมชัย
ศรีอ่อน เลขาธิการพรรค

นายนิพนธ์
บุญญามณี รองเลขาธิการพรรค

นายนราพัฒน์
แก้วทอง รองเลขาธิการพรรค

นายศุภชัย
ศรีหล้า รองเลขาธิการพรรค

นายชินวรณ์
บุณยเกียรติ เหรัญญิกพรรค

นายชวนนท์
อินทรโกมาลย์สุต โฆษกพรรค

นางอัญชลี
วานิช เทพบุตร นายทะเบียนสมาชิกพรรค

นายสาทิตย์
วงศ์หนองเตย กรรมการบริหารพรรค

นายธนิตพล
ไชยนันทน์ กรรมการบริหารพรรค

ผศ.ดร.รัชดา
ธนาดิเรก กรรมการบริหารพรรค[11][12]

[แก้]
อ้างอิง

^ http://www.khaosod.co.th/view_newsonline.php?newsid=TVRNeE1qWXdOemM1TXc9PQ==&sectionid=

^ รายชื่อผู้สมัคร ส.ส.บัญชีรายชื่อ
พร้อมนโยบายของพรรคการเมืองจากเว็บไซต์ สำนักงาน กกต. สืบค้นวันที่ 3
มิถุนายน 2554

^ ประวัติพรรคประชาธิปัตย์

^ ข้อมูลพรรคการเมืองที่ยังดำเนินการอยู่ ณ 20 กรกฎาคม พ.ศ.
2553

^ 5.0
5.1
5.2
5.3
5.4
หนังสือชีวลิขิต โดย หม่อมราชวงศ์เสนีย์ ปราโมช

^
amp;id_main=60&p=0&ca=62&mt=175.92.185.153.216.238.33.205&
amp;st=172.102.168.190.167.250.47.206 "'ปชป.' แถลงรายชื่อ 'ครม.เงา' ย้ำ
เพื่อติดตามการทำงานของรัฐบาลอย่างสร้างสรรค์ เพื่อประโยชน์ของประชาชน".
พรรคประชาธิปัตย์. 8 ก.พ. 2551. http://www.democrat.or.th/viewnews.asp?id_head=8936&
amp;id_main=60&p=0&ca=62&mt=175.92.185.153.216.238.33.205&
amp;st=172.102.168.190.167.250.47.206.
Retrieved 10 ก.พ. 2551. "

^
"'ปชป.' แถลงรายชื่อ 'ครม.เงา' ย้ำ
เพื่อติดตามการทำงานของรัฐบาลอย่างสร้างสรรค์ เพื่อประโยชน์ของประชาชน".
พรรคประชาธิปัตย์. 8 ก.พ. 2551. http://www.democrat.or.th/viewnews.asp?id_head=8936&id_main=60&p=0&ca=62&mt=175.92.185.153.216.238.33.205&st=172.102.168.190.167.250.47.206. Retrieved 10 ก.พ. 2551.

^
(2553, 6 พฤษภาคม). กกต. เตรียมเชือดบุญจง แจกเบี้ยยังชีพ. [ออนไลน์].
เข้าถึงได้จาก: <ลิงก์>. (เข้าถึงเมื่อ: 27 พฤศจิกายน 2553).

^
(2553, 3 มกราคม). สำนวนหลวม กกต.พริ้ว คดีเงินบริจาคปชป. [ออนไลน์].
เข้าถึงได้จาก: <ลิงก์>. (เข้าถึงเมื่อ: 27 พฤศจิกายน 2553).

^ (30
พฤศจิกายน 2553). บัญญัติปัดวุ่น-รู้4:2 ปชป.รอด โต้ 2มาตรฐาน. ข่าวสด.
สืบค้นเมื่อ 30-11-2553.

^ ฉลุย'อภิสิทธิ์-เฉลิมชัย'หน.-เลขาฯปชป. จากคมชัดลึก

^ มติเอกฉันท์"อภิสิทธิ์"เป็นหัวหน้าพรรคปชป.
"เฉลิมชัย"นั่งเลขา

[แก้]
แหล่งข้อมูลอื่น

วิกิคำคม
มีคำคมที่กล่าวโดย หรือเกี่ยวกับ:
พรรคประชาธิปัตย์

เว็บไซต์พรรคประชาธิปัตย์

เว็บไซต์ ครม.เงา พรรคประชาธิปัตย์

เว็บไซต์สมัชชาประชาธิปัตย์

โครงการยุทธศาสตร์ประเทศไทย

แผนที่และภาพถ่ายทางอากาศของ พรรคประชาธิปัตย์

ภาพถ่ายดาวเทียม จาก วิกิแมเปีย หรือ กูเกิลแมปส์

แผนที่ จาก มัลติแมป หรือ โกลบอลไกด์

ภาพถ่ายทางอากาศ จาก เทอร์ราเซิร์ฟเวอร์

พิกัดภูมิศาสตร์:
13°46′58″N 100°32′01″E /
13.78283°N
100.533475°E / 13.78283;
100.533475

ด • พ • ก

พรรคประชาธิปัตย์

หัวหน้าพรรค

ควง
อภัยวงศ์ • เสนีย์
ปราโมช • ถนัด
คอมันตร์ • พิชัย
รัตตกุล • ชวน
หลีกภัย • บัญญัติ
บรรทัดฐาน • อภิสิทธิ์
เวชชาชีวะ

เลขาธิการพรรค

คึกฤทธิ์
ปราโมช • เทพ
โชตินุชิต • ชวลิต
อภัยวงศ์ • ใหญ่
ศวิตชาติ • ธรรมนูญ
เทียนเงิน • ดำรง
ลัทธพิพัฒน์ • เฉลิมพันธ์
ศรีวิกรม์ • มารุต
บุนนาค
เล็ก
นานา • วีระ
มุสิกพงศ์ • สนั่น
ขจรประศาสน์ • อนันต์
อนันตกูล • ประดิษฐ์
ภัทรประสิทธิ์ • สุเทพ
เทือกสุบรรณ • เฉลิมชัย
ศรีอ่อน

ดึงข้อมูลจาก "http://th.wikipedia.org/wiki/%E0%B8%9E%E0%B8%A3%E0%B8%A3%E0%B8%84%E0%B8%9B%E0%B8%A3%E0%B8%B0%E0%B8%8A%E0%B8%B2%E0%B8%98%E0%B8%B4%E0%B8%9B%E0%B8%B1%E0%B8%95%E0%B8%A2%E0%B9%8C".

หมวดหมู่:
พรรคประชาธิปัตย์
| พรรคการเมืองไทย

หมวดหมู่ที่ซ่อนอยู่:
บทความที่เนื้อหาบางส่วนรอเพิ่มเติม

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

ภาษาอื่น

Български

Deutsch

English

Español

Français

Bahasa
Indonesia

日本語

Nederlands

Русский

Tiếng
Việt

吴语

中文

粵語

หน้านี้แก้ไขล่าสุดเมื่อวันที่ 9 สิงหาคม 2554 เวลา
21:40 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ

Mobile
view